ফুটবল যদি কোনো ধর্ম হতো, তাহলে ২৪ জুন তারিখটা নিঃসন্দেহে সরকারি ছুটি ঘোষণা করা হতো! যেমনটা বড়দিন, বুদ্ধপূর্ণিমায় হয়। ৩১ বছর বয়স পূর্ণ করে আজ ৩২ বছরে পা রাখলেন মেসি। গত বছর ৩০তম জন্মদিনে ছিল অনেক আয়োজন। বার্সেলোনার ওয়েবসাইটে, সামাজিক যোগাযোগ মাধ্যমে—সর্বত্রই ছিল মেসিবন্দনা। কিন্তু পৃথিবীটা সূর্যকে একপাক ঘুরে আসতে আসতে বদলে গেছে অনেক কিছুই। আইসল্যান্ডের সঙ্গে পেনাল্টি মিস, ক্রোয়েশিয়ার বিপক্ষে ইচ্ছা করে খারাপ খেলার অভিযোগ; সব মিলিয়ে সমালোচনার শূলেই চড়ানো হয়েছে মেসিকে। তাই এবারের উদ্‌যাপন টা একটু সাদামাটাই। রাশিয়ায় আর্জেন্টিনার বেসক্যাম্প ব্রোনিৎসি শহরের পক্ষ থেকে রুশ নকশায় চীনামাটির বিশ্বকাপ প্রতিকৃতি ও কেক পাঠানো হবে মেসিদের হোটেলে। নিউজ ১৮